“สุวัฒน์” มอง SET ไซด์เวย์อัพ แนะเก็บ 13 หุ้นเด่นท้ายปี
“สุวัฒน์ สินสาฎก” มองภาพรวมตลาดหุ้นไทยปี 65 เคลื่อนไหวไซด์เวย์อัพ อานิสงส์ปัจจัยบวกภายในประเทศหนุน ชู 13 หุ้นเด่นรับประโยชน์ CPN-CRC-CPALL-AAI-TC-MINT-ERW-CENTEL-AOT-BA-AAV-BAFS-SUSCO
“สุวัฒน์ สินสาฎก” มองภาพรวมตลาดหุ้นไทยปี 65 เคลื่อนไหวไซด์เวย์อัพ อานิสงส์ปัจจัยบวกภายในประเทศหนุน ชู 13 หุ้นเด่นรับประโยชน์ CPN-CRC-CPALL-AAI-TC-MINT-ERW-CENTEL-AOT-BA-AAV-BAFS-SUSCO
17 พ.ย. 2565

นายสุวัฒน์ สินสาฎก ผู้เชี่ยวชาญด้านการลงทุน เปิดเผยผ่านรายการ “ข่าวหุ้นเจาะตลาด” วันนี้ (17 พ.ย. 65) ว่า ตลาดหุ้นไทยยังคงมีความเสี่ยงจากปัจจัยภายนอกเข้ามากดดันตลาดหุ้นอย่างต่อเนื่อง ล่าสุดมีปัจจัยกดดดันจากเหตุการณ์ขีปนาวุธตกใส่หมู่บ้านเพรโวโดฟ ทางภาคตะวันออกเฉียงใต้ของโปแลนด์ ทำให้มีผู้เสียชีวิต ซึ่งอาจเสี่ยงต่อการเกิดสงครามได้ ส่อเป็นปัจจัยกดดันตลาดหุ้นทั่วโลกรวมถึงตลาดหุ้นไทย ดังนั้นเบื้องต้นคาดว่าในปี 65 ดัชนีอาจเคลื่อนไหวไม่ผ่านแนวต้านสำคัญ 1,700 จุด
ขณะที่ปัจจัยภายในประเทศยังมีทิศทางบวกจากท่องเที่ยวที่เติบโตเพิ่มขึ้น การบริโภคในประเทศที่ขยายตัวมากขึ้น ภาพรวม GDP ไทยจะดีต่อเนื่องไปจนถึงปี2566 นอกจากนี้คาดว่ากำไรบริษัทจดทะเบียนก็จะเป็นแรงหนุนให้การซื้อขายหุ้นไทยคึกคักอีกด้วย ก็อาจทำให้ช่วงที่เหลือของปี 2565 ตลาดหุ้นไทยจะเคลื่อนไหวลักษณะไซด์เวย์อัพ
สำหรับกลยุทธ์การลงทุน แนะนำหุ้นเด่นที่น่าเก็งกำไรอย่างเช่น บริษัทเซ็นทรัลพัฒนา จำกัด (มหาชน)  หรือ CPN ,บริษัทเซ็นทรัล รีเทล คอร์ปอเรชั่น จำกัด (มหาชน) หรือ CRC, บริษัทซีพี ออลล์ จำกัด (มหาชน) หรือ CPALL  เนื่องจากหุ้นทั้งสามบริษัทฯจะมีรายได้ที่เพิ่มมากขึ้นจากการเปิดประเทศทำให้ดีต่อเนื่องไปจนถึงปี 66
นอกจากนี้ยังมีหุ้นแนะนำ เช่น  บริษัทเอเชี่ยน อะไลอันซ์ อินเตอร์เนชั่นแนล จำกัด (มหาชน) หรือ AAI, บริษัททรอปิคอลแคนนิ่ง (ประเทศไทย) จำกัด (มหาชน)  หรือ TC รวมถึงมีหุ้นเด่นอย่างกลุ่มท่องเที่ยว บริษัทไมเนอร์ อินเตอร์เนชั่นแนล จำกัด (มหาชน) หรือ MINT, บริษัท ดิ เอราวัณ กรุ๊ป จำกัด (มหาชน) หรือ ERW  และบริษัทโรงแรมเซ็นทรัลพลาซา จำกัด (มหาชน) หรือ CENTEL
ขณะเดียวกันยังมีหุ้น บริษัทท่าอากาศยานไทย จำกัด (มหาชน) หรือ AOT, บริษัทการบินกรุงเทพ จำกัด (มหาชน) หรือ BA, บริษัทเอเชีย เอวิเอชั่น จำกัด (มหาชน) หรือ AAV, บริษัทบริการเชื้อเพลิงการบินกรุงเทพ จำกัด (มหาชน) หรือ BAFS และ บริษัทซัสโก้ จำกัด (มหาชน)  หรือ SUSCO